На основу упутства Министарства финансије и привреде за припрему Одлуку о буџету локалне власти за 2018. годину и пројекцијама за 2019. и 2020. годину, Уредбе о садржини, начину припреме и оцене као и праћењу спровођења и извештавању о реализацији капиталних пројеката („Службени гласник РС“, број 63/2017), члана 68. Статута Општине Владичин Хан („Службени гласник Пчињског округа“, број 21/08 и 8/09), члана 30. Одлуке о Општинском већу Општине Владичин Хан („Службени гласник Пчињског округа“, број 23/08) и члана 51. Пословника Општинског већа Општине Владичин Хан („Службени гласник Пчињског округа“, број 23/08), Општинско веће Општине Владичин Хан, на седници одржаној дана 18.06.2018. године, донело је,

**ПРАВИЛНИК**

**о припреми Плана јавних инвестиција**

**општине Владичин Хан**

**1. Период на који се односи План јавних инвестиција**

План јавних инвестиција општине Владичин Хан односи се на трогодишњи период с тим да ће се ажурирати након истека сваке године од стране општинског већа.

**2. Врсте инвестиција на које се План односи:**

План јавних инвестиција укључује следеће категорије пројеката:

* Пројектно планирање, изградња и капитално одржавање зграда и грађевинских објеката инфраструктуре од интереса за Општину Владичин Хан
* Набавка опреме, машина и друге нефинансијске имовине која је у фунцкији јавног интереса,
* Куповина зграда и објеката као и друге нефинансијске имовине чији је век трајања односно коришћења дужи од једне године
* Реконструкција инфраструктуре, објеката и опреме локалне самоупаве
* Куповина и набавка земљишта за изградњу

Капитални пројекат садржи све неопходне активности са потребним ресурсима које се планирају и реализују током целог пројектног циклуса у складу са јасно дефинисаним циљевима и резултатима пројекта а у циљу постизања одрживе и дугорочне употребне вредности за пројектом идентификовану групу корисника.

Капитални пројекат може бити заједнички пројекат када се спроводи од стране два или више корисника буџетских средстава, јавних предузећа, односно других корисника јавних средстава, који својим споразумом уређују међусобне односе односно права и обавезе.

**3. Дефиниција капиталног пројекта**

Све капиталне инвестиције који припадају набројаним категоријама и прелазе вредност од 30.000 евра у динарској противредности и имају животни век дужи од 1 године могу се укључити у План јавних инвестиција.

Издаци пројеката укључују издатке:

* у прединвестиционој фази (припреме претходне студије изводљивости и оправданости, израде студије изводљивости и оправданости),
* у инвестиционој фази и то кроз припрему за реализацију капиталног пројекта (прибављање планске, имовинске и пројектно техничке документације као и друге документације и дозвола неопходних за стицање права на изградњу и капитално одржавање зграда и грађевинских објеката инфраструктуре, обезбеђења земљишта, инжењеринга) и реализацију капиталног пројекта (уговарање и извршење набавки добара, радова и услуга потребних за остварење капиталног пројекта, као и активности на прибављању употребне дозволе и уписа права својине у складу са Законом о планирању и изградњи)

У фази коришћења спроводе се активности везане за употребу и текуће одржавање пројекта а капитално одржавање и евентуално уклањање објекта, односно опреме након истека века трајања представљају нове капиталне пројекте.

**4. Надлежности у поступку припреме, реализације и извештавања о реализацији Плана јавних инвестиција**

За вођење процеса припеме ПЈИ и обезбеђење инструкција за учеснике процеса као и за израду нацрта Плана јавних инвестиција одосно израду нацрта Ревидираног плана Јавних инвестиција задужена је за Руководитељка Одељења за финансије и привреду Општинске управе Владичин Хан. Координирање свих активности везаних за предлагање идеје капиталних пројеката, њихово рангирање и оцењивање од стране квалификованих предлагача врши Одсек за инвестиције Општинске управе испред Општинске управа као овлашћеног предлагача капиталних пројеката.

За пројекте средње и велике вредности рангирање пројеката врши посебно оформљена Комисија за капиталне инвестиције.

Општинско веће усваја Нацрт Плана јавних инвестиција односно Нацрт Ревидираног плана јавних инвестиција и разматра све извештаје о рализацији капиталних пројеката односно постигнутим ефектима капиталних пројеката.

Предлагачи идеја капиталних пројеката израђују извештаје о напретку реализације капиталног пројекта и завршни извештај, достављају их Одсеку за инвестиције Општинске управе који исте уноси у Интегрисану базу капиталних пројеката односно базу пројеката Општине Владичин Хан и прослеђује Одељењу за финансије и привреду. За капиталне пројекте велике вредности Одсек за инвестиције израђује извештај о постигнутим ефектима капиталног пројекта и доставља га Општинском већу.

Све извештаје и обавештења везана за реализацију капиталних пројеката Одељење за финансије и привреду прослеђује ради разматрања Комисији за Капиталне инвестиције која о томе информише Општинско веће.

**5. Извори финансирања Плана јавних инвестиција**

Следеће опције у погледу финансирања пројеката ће се разматрати приликом одучивања о начину финансирању капиталних пројеката из Плана јавних инвестиција:

* Приходи и примања буџета
* Сопствени приходи корисника буџета Општине Владичин Хан
* Трансфери Републике Србије
* Комерцијални кредити
* Наменски повољни кредити
* Донације
* Јавно-приватно партнерство (ЈПП)

Посебно, једнократни приходи, приходи од продаје имовине, накнаде за уређење земљишта, накнада од закупа земљишта и буџетски нето оперативни вишак - користиће се за финасирање капиталних пројеката.

Буџетски приходи ће се користити за финансирање капиталних пројеката који се могу реализовати без додатног задуживања.

Дугорочни кредити ће се користити за финансирање пројеката који се не могу финансирати из буџетских прихода, грантова од централне власти и „меким“ кредитима.

**6. Лимит задуживања**

Капитални пројекти који се буду финансирали из дуга финансираће се у току периода који не може бити дужи од животног циклуса пројекта. Дугорочни комерцијални кредити се могу користити само уколико техничке спецификације пројекта, укључујући добијање дозвола, нису већ обезбеђени. Задуженост (укупни износ постојећих и нових кредита) мора да буде у складу са законским и лимитима који су одређени локалном регулативом и не сме да пређе износ од 50% укупних буџетских текућих прихода из претходне године.

**7. Критеријуми за приоритозивање пројеката – ко и како ће их одредити**

Критеријуме за одређивање приоритета у Плану јавних инвестиција ће припремити Одсек за инвестиције а по изради ближих услова, начина, критеријума и мерила за оцењивање и селекцију капиталних пројеката од стране Министра финансија Републике Србије.

**8. Методе и динамика учешћа грађана**

Учешће грађана реализоваће се у складу са Календаром активности учешћа грађана у буџетском процесу број 06-10/2-1/2016-01 од 29.01.2016. године.

**9.** Саставни део овог Правилника представља

-Образац за оцењивање капиталних пројеката.

**10.** Правилник ступа на снагу даном доношења.

11. Ступањем на снагу овог Правилника престаје да важи Правилник о припреми Плана Капиталних инвестиција Општине Владичин Хан број 06-18/7/2013-01 од 06.03.2013. године.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-93/7/18-III**

  **П Р Е Д С Е Д Н И К,**

 **Горан Младеновић**

|  |
| --- |
| **Opština Vladičin Han** |
|  |  **OBRAZAC ZA OCENJIVANJE KAPITALNIH PROJEKATA** |
|  |  |  |  |  |  |  |
|  |  | **Naziv projekta:** |  |
|  |  | **Ocenjivač (ime i organizacija):** |  |  |   |   |
|  |  | **Rezultat bodovanja:** |  |  |  |   |
|  |  |  |  |  |  |  |
|  |  |  |  |  |  |  |
| **No** | **KRITERIJUMI** | **SKALA ZA OCENJIVANJE** | **MAKSIMALNI BROJ BODOVA** | **PONDERI** | **DODELJENI BROJ BODOVA -OCENA** | **UKUPNO DODELJENI BODOVI (PONDERISANI BROJ BODOVA)** |
| **1** | **2** | **3** | **4** | **5** | **6** |  **5 X 6** |
| ***1*** | ***Status projekta***  |
| 1.1. | Uskladjenost sa strategijom Opštine | 0-8 | 8 |   |  |  |
| 1.2. | Opštost (da li služi delu ili celini zajednice) | 0-7 | 7 | 2.5 |  |  |
| 1.3. | Povezanost sa ostalim projektima koji su prihvaćeni ili se već realizuju  | 0-5 | 5 |   |  |  |
|  | ***Status projekta - ukupno bodova*** |  | ***20*** | ***2.5*** |  |  |
| ***2*** | ***Finansijski uticaj*** |
| 2.1. | Učešća donacija, namenskih transfera iz Republike, privatnog kapitala, povoljnih kredita, sopstvenih sredstava budžetskih korisnika  | 0-8 | 8 |   |  |  |
| 2.2. | Uticaj na povećanje prihodne / smanjenje rashodne strane budžeta | 0-7 | 7 | 1.5 |  |  |
| 2.3. | Isplativost ulaganja (sposobnost vraćanja uloženih sredstava; stopa prinosa; period povracaja) | 0-5 | 5 |   |  |  |
|  | ***Finansijski uticaj - ukupno bodova*** |  | ***20*** |  |  |  |
| ***3*** | ***Uticaj na ekonomski razvoj*** |
| 3.1. | Uticaj na podsticanje održivog lokalnog ekonomskog razvoja | 0-8 | 8 |   |  |  |
| 3.2. | Uticaj na prostorno i infrastrukturno uređenje Opstine | 0-7 | 7 | 3 |  |  |
| 3.3. | Uticaj na investicije u oblasti biznisa i zapošljavanje | 0-5 | 5 |   |  |  |
|  | ***Uticaj na ekonomski razvoj - ukupno bodova*** |  | ***20*** |  |  |  |
| ***4*** | ***Doprinos kvalitetu života građana / Nivo usluga*** |
| 4.1. | Doprinosi prostornom i infrastrukturnom uređenju Opštine | 0-8 | 8 |   |  |  |
| 4.2. | Doprinosi zaštiti i korišćenju prirodnih resursa u skladu sa principima održivog razvoja | 0-7 | 7 | 2 |  |  |
| 4.3. | Doprinosi estetskom i kulturnom okruženju | 0-5 | 5 |   |  |  |
|  | ***Doprinos nivou usluga - ukupno bodova*** |  | ***20*** |  |  |  |
| ***5*** | ***Uticaj na životnu sredinu (bira se samo jedan od ponuđenih izbora)*** |
| 5.1. | Znatno unapređuje životnu sredinu | 20 | 20 |   |

|  |
| --- |
|  |

 |  |
| 5.2. | Unapređuje životnu sredinu | 10 | 10 |   |  |  |
| 5.3. | Neutralan je u odnosu na životnu sredinu | 0 | 0 |   |  |  |
|  | ***Uticaj na životnu sredinu - ukupno bodova*** |  | ***20*** |  | 1 |  |
|   | **UKUPAN BROJ POENA BEZ RIZIKA** |  |  | **0** |  |  |
|   |   |   |   |   |   |   |
| ***6*** | ***Rizici*** |
| 6.1. | Politički rizici | 0 - 10 | 10 |   |  |  |
| 6.2. | Tehničko rizici | 0 - 10 | 10 | -1 |  |  |
| 6.3. | Finansijski rizici | 0 - 10 | 10 |   |  |  |
|   | ***Rizici - ukupno bodova*** |   |   |   |  |  |
|   |   |   |   |   |   |   |
|   | **UKUPAN BROJ POENA** |  |  | **0** |  |  |